钦定古今图书集成/明伦汇编/氏族典/第328卷 > 刘髆
## 钦定古今图书集成/明伦汇编/氏族典/第328卷 > 刘髆

按《汉书昌邑哀王髆传》：“昌邑哀王髆，天汉四年立，十
一年薨，子贺嗣。昭帝崩，无嗣，大将军霍光征王贺典
丧，受皇帝玺绶，袭尊号。即位二十七日，行淫乱。大将
军光与群臣议白孝昭皇后，废贺归故国，国除。光更
尊立武帝曾孙为孝宣帝。元康三年，封贺为海昏侯。
后薨，国除。元帝即位，复封贺子代宗为海昏侯。”